Mosaic

NCSA Mosaic，是一隻停产个早期网页浏览器，渠也是诸如FTP、NNTP搭Gopher早期协议个客户端。箇个浏览器因支持多种互联网协议而命名。渠接口直观、性能可靠、简易安装，因此勒当时人气爆发而大受欢迎。

领导者马克·安德森离开NCSA之后，聘著交关原始Mosaic开发者来开发网景浏览器（Netscape Navigator）。渠拉刻意避开Mosaic代码，开发代号还用Mozilla——Mosaic Killa（杀手）。1995年开始，Mosaic市占率输畀网景，微软得到Mosaic授权后建立Internet Explorer。